ประชาชนรัสเซีย 290 ราย ถูกจับหลังเดินขบวนประท้วงในวันเกิด ‘ปูติน’
 ตำรวจรัสเซียจับกุมประชาชน 290 คน ตามเมืองต่างๆ ทั่วประเทศ 26 แห่ง หลังออกมาเดินขบวนต่อต้านในวันคล้ายวันเกิดปีที่ 65 ของประธานาธิบดีวลาดิเมียร์ ปูติน ผู้คนหลายพันคนทั่วประเทศที่ออกมาเคลื่อนไหวเมื่อวันที่ 7 ตุลาคมที่ผ่านมา มีขึ้นภายใต้การนำของนักเคลื่อนไหว อเล็กเซ นาวาลนี (Alexei Navalny) ผู้ที่ถูกมองในฐานะคู่แข่งทางการเมืองเพียงคนเดียวของปูติน ซึ่งอยู่ระหว่างจำคุก 20 วัน หลังจัดการชุมนุมโดยไม่ได้รับอนุญาตจากทางการ นับตั้งแต่ปูตินดำรงตำแหน่งประธานาธิบดีในสมัย 2012 การชุมนุมอย่างถูกกฎหมายถือเป็นเรื่องยากขึ้นมาก เนื่องจากกฎหมายการรวมตัวในสาธารณะมีความเข้มงวดขึ้น ส่วนของการเดินขบวนในกรุงมอสโก ผู้ประท้วงประมาณ 1000 คน รวมตัวกันที่จัตุรัสพุชคิน หลังถูกเจ้าหน้าที่ตำรวจขัดขวางไม่ให้มุ่งหน้าไปที่พระราชวังเครมลิน ขณะที่ในเซนต์ปีเตอร์สเบิร์กอันเป็นบ้านเกิดของผู้นำรัสเซีย เป็นพื้นที่ที่ผู้คนถูกจับกุมมากที่สุด 68 ราย หลังผู้เข้าร่วมพากันตะโกนในย่านใจกลางเมืองว่า ปูตินเป็นหัวขโมย ผู้เข้าร่วมหลายคนเรียกร้องต่อประธานาธิบดีปูตินให้อนุญาตนาวาลนีลงสมัครประธานาธิบดีในการเลือกตั้งปีหน้า แม้เขาจะเคยมีความผิดทางอาญาก็ตาม ซึ่งนาวาลนีระบุว่า คำตัดสินดังกล่าวเป็นเหตุผลทางการเมือง ปูตินยังไม่ได้ประกาศยืนยันว่าจะลงสมัครชิงเก้าอี้ประธานาธิบดีเป็นสมัยที่ 6 จากการเลือกตั้งปีหน้า แต่ผู้ชำนาญการหลายรายคาดว่า เขาจะประกาศชิงตำแหน่งในเดือนพฤศจิกายนหรือธันวาคม ประธานาธิบดีรัสเซียรายนี้ดำรงตำแหน่งมาตั้งแต่ปี 1999 ปัจจุบันเขาครองคะแนนนิยม 80% อย่างไรก็ตาม นาวาลนีโจมตีว่า สาเหตุที่เขามีคะแนนนิยมสูงเป็นเพราะไม่มีคู่แข่งทางการเมืองอย่างแท้จริง และเรียกร้องให้ผู้สนับสนุนของตนเองช่วยให้เขาสามารถลงสมัครรับเลือกตั้งได้Photo: AFPอ้างอิง:
ตำรวจรัสเซียจับกุมประชาชน 290 คน ตามเมืองต่างๆ ทั่วประเทศ 26 แห่ง หลังออกมาเดินขบวนต่อต้านในวันคล้ายวันเกิดปีที่ 65 ของประธานาธิบดีวลาดิเมียร์ ปูตินนับตั้งแต่ปูตินดำรงตำแหน่งประธานาธิบดีในสมัย 2012 การชุมนุมอย่างถูกกฎหมายถือเป็นเรื่องยากขึ้นมาก เนื่องจากกฎหมายการรวมตัวในสาธารณะมีความเข้มงวดขึ้นปูตินยังไม่ได้ประกาศยืนยันว่าจะลงสมัครชิงเก้าอี้ประธานาธิบดีเป็นสมัยที่ 6 จากการเลือกตั้งปีหน้า แต่ผู้ชำนาญการหลายรายคาดว่า เขาจะประกาศชิงตำแหน่งในเดือนพฤศจิกายนหรือธันวาคม 